b'\n_START_ARTICLE_\nSvetko Martelanc (mlaj\xc5\xa1i)\n_START_SECTION_\n\xc5\xbdivljenje in delo\n_START_PARAGRAPH_\nRodil se je v dru\xc5\xbeini gradbenika Svetka in gospodinje Terezije Martelanc. Po \xc5\xa1olah doma in v Trstu je v Pragi na visoki tehni\xc5\xa1ki \xc5\xa1oli \xc5\xa1tudiral gradbeni\xc5\xa1tvo, zaradi bolezni pa \xc5\xa1tudija ni kon\xc4\x8dal. Kasneje je v Trstu napravil izpit za poobla\xc5\xa1\xc4\x8denega graditelja in postal tehni\xc4\x8dni vodja gradbenega podjetja Ivan Martelanc & drugi v katerem je bil o\xc4\x8de solastnik. Bil je dober statik in je za podjetje zasnoval in izpeljal gradnjo nekaj zelo zahtevnih \xc5\xbeelezobetonskih zgradb: hangar za hidroplane pri Sv. Soboti v Trstu z vratno odprtino 28 metrov; elektri\xc4\x8dno transformatorsko postajo v prosti luki pri \xc5\xbeelezni\xc5\xa1kem mostu preko Miramarske ceste in ve\xc4\x8d drugih zgradb. Bil je blagajnik Obrtni\xc5\xa1kega dru\xc5\xa1tva v Barkovljah pri Sv. Jerneju V rojstnem kraju pa se je posvetil tudi kulturi: bil je \xc4\x8dlan pevskega zbora Adrija, ustanovil je podru\xc5\xbenico Glasbene matice ter bil organizator in na\xc4\x8delnik dru\xc5\xa1tva Sokol. Ko so fa\xc5\xa1isti po\xc5\xbegali Narodni dom je sku\xc5\xa1al obnoviti po\xc5\xbegano stavbo. Umrl je za posledicami epilepti\xc4\x8dnega napada star 35 let.'